Η Ποινική μεταχείριση των ανηλίκων παραβατών του νόμου περί ναρκωτικών
Creators: name: Κωνσταντουδάκης, Ιωάννης Χρήστου
Publisher: name: Aristotle University of Thessaloniki
Year: 2019
Subjects: Ανήλικοι
Ναρκωτικά
Δικαστήρια
Minors
Drugs
Courts

description: Με την παρούσα εργασία επιχειρείται η θεωρητική έρευνα της ποινικής μεταχείρισης των ανηλίκων δραστών από τα όργανα του συστήματος απονομής δικαιοσύνης ιδίως σε υποθέσεις του νόμου περί ναρκωτικών καθώς και η καταγραφή της ένδικης παραβατικότητας των ανηλίκων σε υποθέσεις ναρκωτικών κατά την τελευταία εξαετία (2013 -2018) στους τέσσερις νομούς της Κρήτης. Η εργασία δομείται σε τέσσερα (4) κεφάλαια. Ειδικότερα στο πρώτο κεφάλαιο προσδιορίζεται συνοπτικώς η προβληματική και η αιτιολογία του φαινομένου της ανήλικης παραβατικότητας γενικώς, επιχειρείται δε ακροθιγώς αφενός μια προσέγγιση των αιτιών που οδηγούν τους ανηλίκους στην χρήση ναρκωτικών ουσιών και αφετέρου η σκιαγράφηση των βασικών χαρακτηριστικών του ανηλίκου χρήστη ναρκωτικών. Στο δεύτερο κεφάλαιο παρουσιάζονται τα όργανα απονομής ποινικής δικαιοσύνης σε υποθέσεις ανηλίκων δραστών εστιάζοντας στον ιδιαίτερα σημαντικό ρόλο του θεσμού των επιμελητών ανηλίκων. Στο τρίτο κεφάλαιο αναλύονται τα μέτρα και οι ποινές που δύναται να επιβληθούν σε ανήλικους παραβάτες του νόμου περί ναρκωτικών και οι δυνατότητες που προβλέπονται από το ισχύον νομικό μας πλαίσιο για την θεραπευτική τους μεταχείριση. Στο τέταρτο κεφάλαιο αποτυπώνονται σε πίνακες και γραφήματα τα αριθμητικά δεδομένα που αφορούν την ένδικη παραβατικότητα και την ποινική μεταχείριση των ανηλίκων παραβατών του νόμου περί ναρκωτικών από τα Δικαστήρια ανηλίκων των τεσσάρων νομών της Κρήτης κατά την τελευταία εξαετία (2013-2018) και σχολιάζονται οι διαστάσεις του προβλήματος της νεανικής παραβατικότητας σε υποθέσεις ναρκωτικών στη συγκεκριμένη γεωγραφική περιφέρεια. Ακολουθούν συμπερασματικές παρατηρήσεις για την νεανική παραβατικότητα σε υποθέσεις ναρκωτικών και κατατίθενται σκέψεις του γράφοντος για την αποτελεσματικότερη αντιμετώπιση του φαινομένου. Τέλος, στο παράρτημα της παρούσας εργασίας παρατίθενται συνεντεύξεις που δόθηκαν από επιμελητές ανηλίκων και δικαστικούς λειτουργούς που υπηρετούν στους τέσσερις νομούς της Κρήτης προκειμένου να καταγραφεί η θέση των οργάνων του συστήματος ποινικής δικαιοσύνης αναφορικά με την προσέγγιση και την μεταχείριση των ανηλίκων δραστών σε υποθέσεις ναρκωτικών
description: This paper attempts to investigate in theory the criminal treatment of juvenile offenders by the State’s justice system, especially in drug law cases, as well as the statistical record of juvenile delinquency in drug cases over the last six years in the four prefectures of Crete .The paper is structured in four (4) chapters. In particular, the first chapter briefly identifies the problem and the justification of the phenomenon of juvenile delinquency in general, and an attempt is made, on the one hand, to approximate the causes that lead the minors to the use of drugs and to outline the basic characteristics of the minor drug user. The second chapter includes a presentation of the legal organs of criminal proceedings in cases of juvenile offenders, focusing at the same time on the pivotal role of the juvenile curators. The third chapter analyzes the measures and penalties that may be imposed on juvenile offenders of Drug Law and the possibilities provided by our current legal framework for treatment. The fourth chapter depicts -using tables and charts- the figures relating to legal delinquency and criminal treatment of juvenile offenders of the Drug Law by the Juvenile Courts of the four prefectures of Crete during the last six years (2013-2018) and the dimensions of the problem of juvenile delinquency in drug offenses in the particular geographical area, are also commented thereof. Follow-up observations are made on juvenile delinquency in drug cases, and the writer's thoughts are put forward to address the phenomenon more effectively. Finally, the appendix of this paper presents certain interviews with juvenile curators and judicial officers serving in the four prefectures of Crete in order to record the position of the criminal justice’s system officers regarding the approach and treatment of juvenile offenders in drug cases
description: Σε συνεργασία με το Πανεπιστήμιο Λευκωσίας Κύπρου